Publication: Magyar Közlöny
Issue: MK-2002-106 (Year: 2002, Number: 106)
Era: 1990-2004
Section: 4.8. Az adózás rendjérõl szóló 1990. évi XCI. törvény
Paragraph Index: 381

5. Mágneses lemezen teljesített tagdíjbevallás 5.1. A foglalkoztató az adott magánnyugdíjpénztárhoz a legalább 20 fõt meghaladó tagdíjbevallást a PSZÁF által rendszeresített és a kötelezettek rendelkezésére bocsátott számítógépes programmal, vagy a PSZÁF által kiadott adatszerkezetnek teljes egészében megfelelõ formátumban állíthatja elõ, és gépi adathordozón (mágneses adathordozó, CD lemez) teljesítheti. Kérelemre a magánnyugdíjpénztár engedélyezi, hogy a foglalkoztató a bevallást az elõírt formanyomtatványon teljesítse (R. 17/A. §). A kérelmeket, engedélyeket a pénztárnál nyilvántartásba kell venni. 5.2. A gépi adathordozón benyújtott bevalláshoz a foglalkoztatónak csatolnia kell a [Tbj. 51. §-ának (1) bekezdése szerint] bevallás összesített adatainak egy kinyomtatott, cégszerû aláírással hitelesített példányát, valamint egyidejûleg írásban nyilatkoznia kell arról, hogy a mágneses lemezen benyújtott bevallás az elõírt, tagonként részletezett bevallásokat tartalmazza. Célszerû, ha a magánnyugdíjpénztár az adatszolgáltatót nyilatkoztatja az adatok, adathordozók vírusmentességérõl is. 5.3. A gépi adathordozón eljuttatott bevallást a magánnyugdíjpénztárnak — nyilvántartási rendszerébe való bekerülése elõtt — minden esetben ellenõriznie kell, hogy nem tartalmaz-e valamilyen számítógépes vírust. Amennnyiben nem lehetséges a vírus hatástalanítása, akkor a foglalkoztatót ismételt adatszolgáltatásra kell felszólítani, és minden esetben tájékoztatni kell a vírussal fertõzött adatszolgáltatásról. 5.4. A gépi adathordozón lévõ adatokat össze kell hasonlítani a kinyomtatott összesítõ bevallással. A két állomány között nem lehet tartalmi, számszaki eltérés. A gépi adathordozón (floppy, CD lemez) benyújtott bevallásokat, az erre a célra rendszeresített ellenõrzõ programmal ellen- õrizni kell. A feltárt hibák, hiányosságok esetében a 6.1. pontban leírt, a Tbj. 51. § (5) bekezdésében szabályozott eljárást kell alkalmazni. 5.5. Az ellenõrzött és hibátlan bevallások a magánnyugdíjpénztár analitikus nyilvántartási rendszerében rögzítésre kerülnek. A magánnyugdíjpénztárnak a gépi adathordozón megküldött adatokat eredeti állapotában archíválni kell. A magánnyugdíjpénztárnak az adatok megõrzésére olyan módszert kell választania, amely biztosítja a bevallás összes adatainak késedelem nélküli elõállítását, folyamatos leolvashatóságát, illetõleg kizárja az utólagos módosítás lehetõségét, valamint biztosítja az adatok hosszú távú megõrizhetõségét. 5.6. A mágneslemezeket, CD-t a kötelezett kérésre, a vele egyeztetett rendszerességgel és idõszakonként javasolt részére visszajuttatni. A mágneslemezeket, CD-t üresen, adattartalmának teljes törlése, a lemez formattálása után lehet visszaküldeni. 5.7. A kinyomtatott, cégszerû aláírással hitelesített összesítõ bevallásokat meg kell õrizni, mivel ezek az iratok az adóvégrehajtási eljárásban végrehajtható okiratnak minõsülnek (Art. 87. §). A pénztárnak a feldolgozás és archíválás során gondoskodnia kell arról is, hogy a tagonkénti bevallás (bevallási pótlapok) az adóhatósági eljáráshoz kinyomtatott formában rendelkezésre álljanak. 2002/106. szám

Source: https://magyarkozlony.hu/hivatalos-lapok/b8980e00bf381bd7bf2675a016373bb1c41743b1/dokumentumok/6ffda34af25c788f1a8602288ca51a08bb959237/letoltes